

**2011 жылы Қазақстан Республикасында республикалық және халықаралық жарыстарды дайындау мен өткізу жөніндегі ұйымдастыру іс-шаралары туралы**

Қазақстан Республикасы Премьер-Министрінің 2011 жылғы 25 сәуірдегі № 58-ө Өкімі

      1. Қоса беріліп отырған 2011 жылы Қазақстан Республикасында республикалық және халықаралық жарыстарды дайындау мен өткізу жөніндегі ұйымдастыру комитетінің құрамы бекітілсін.

      2. Қосымшаға сәйкес Қазақстан Республикасы Туризм және спорт министрлігі, облыстардың және Астана, Алматы қалаларының әкімдері спорт түрлері бойынша тиісті федерациялармен келісім бойынша республикалық және ресми халықаралық жарыстарды (бұдан әрі - жарыстар) дайындауды және өткізуді қамтамасыз етсін.

      3. Қазақстан Республикасы Байланыс және ақпарат министрлігі жарыстардың өткізілу барысын бұқаралық ақпарат құралдарында кеңінен жария етуді қамтамасыз етсін.

      4. Қазақстан Республикасы Ішкі істер министрлігі республика қалаларында қоғамдық тәртіпті қорғауды, ресми адамдар мен жарыстарға қатысушылар тұратын және жарыстар өтетін жерлерде олардың қауіпсіздігін сақтауды қамтамасыз етсін.

      5. Қазақстан Республикасы Денсаулық сақтау министрлігі жарыстарға қатысушыларға медициналық қызмет көрсетуді қамтамасыз етуде жәрдем көрсетсін.

      6. Қазақстан Республикасы Көлік және коммуникация министрлігі ұйымдастырушы ұсынған жарысқа қатысушылардың шығу кестесіне сәйкес жарыстарға қатысушылардың темір жол және әуе көлігімен жол жүруі үшін орындарды броньдауға жәрдем көрсетсін.

      7. Қазақстан Республикасы Сыртқы істер министрлігі Қазақстан Республикасы Туризм және спорт министрлігінің шақыруы бойынша Қазақстан Республикасына жіберілетін жарыстарға қатысушы шетелдік азаматтарға визалық қолдау көрсетсін және визалар беруді жүргізсін.

      8. Қазақстан Республикасы Қаржы министрлігінің Кедендік бақылау комитеті Кеден одағының және Қазақстан Республикасының кеден заңнамасына сәйкес спорттық жабдықтарды және мүкәммалды кедендік ресімдеуді қамтамасыз етсін.

      9. Осы өкімнің орындалуын бақылау Қазақстан Республикасы Туризм және спорт министрлігіне жүктелсін.

      *Премьер-Министр                            К. Мәсімов*

Қазақстан Республикасы

Премьер-Министрінің

2011 жылғы 25 сәуірдегі

№ 58-ө өкімімен

бекітілген

 **2011 жылы Қазақстан Республикасында республикалық және**
**халықаралық жарыстарды дайындау мен өткізу жөніндегі**
**ұйымдастыру комитетінің**
**құрамы**

Ермегияев                   - Қазақстан Республикасының Туризм және

Талғат Амангелдіұлы           спорт министрі, төраға

Қанағатов                   - Қазақстан Республикасы Туризм және

Елсияр Баймұхамедұлы          спорт министрлігі Спорт комитетінің

                              төрағасы, төрағаның орынбасары

Кулинич                     - Қазақстан Республикасы Ішкі істер

Александр Васильевич          министрінің орынбасары

Бектұров                    - Қазақстан Республикасының Көлік және

Азат Ғаббасұлы                коммуникация вице-министрі

Жошыбаев                    - Қазақстан Республикасы Сыртқы істер

Рәпіл Сейітханұлы             министрлігінің жауапты хатшысы

Оразов                      - Қазақстан Республикасының Байланыс және

Нұрай Нұрғожаұлы              ақпарат вице-министрі

Шолпанкұлов                 - Қазақстан Республикасының Қаржы

Берік Шолпанқұлұлы            вице-министрі

Байжүнісов                  - Қазақстан Республикасының Денсаулық

Ерік Әбенұлы                  сақтау вице-министрі

Дьяченко                    - Ақмола облысының әкімі

Сергей Александрович

Есімов                      - Алматы қаласының әкімі

Ахметжан Смағұлұлы

Сағындықов                  - Ақтөбе облысының әкімі

Елеусін Наурызбайұлы

Сапарбаев                   - Шығыс Қазақстан облысының әкімі

Бердібек Машбекұлы

Ізмухамбетов                - Батыс Қазақстан облысының әкімі

Бақтықожа Салахатдинұлы

Мырзахметов                 - Оңтүстік Қазақстан облысының әкімі

Асқар Исабекұлы

Балаева                     - Астана қаласы әкімінің орынбасары

Аида Ғалымқызы

Досымбетов                  - Қазақстан Республикасы Ұлттық Олимпиада

Тимур Камалұлы                комитетінің бас хатшысы

                              (келісім бойынша)

Қазақстан Республикасы

Премьер-Министрінің

2011 жылғы 25 сәуірдегі

№ 58-ө өкіміне

қосымша

 **2011 жылы Қазақстан Республикасында өткізілетін республикалық**
**және халықаралық жарыстардың**
**тізбесі**

      Ескерту. Тізбеге өзгерту енгізілді - ҚР Премьер-Министрінің 2011.09.21 № 130-ө Өкімімен.

|  |  |  |  |  |
| --- | --- | --- | --- | --- |
| Р/с
№ | Іс-шараның атауы | Өткізілу мерзімі | Өткізу орны | Жауаптылар |
| 1 | 2 | 3 | 4 | 5 |
| 1. | Футболдан «Қазақстан Республикасы Президентінің Кубогы» жасөспірімдер халықаралық турнирі | 25 сәуір - 1 мамыр | Астана қаласы | ТСМ, Астана қаласының әкімдігі, «Қазақстан футбол федерациясы» ЗТБ (келісім бойынша) |
| 2. | Көркем гимнастикадан Азия чемпионаты | 14-19 маусым | Астана қаласы | ТСМ, Астана қаласының әкімдігі, Қазақстан Республикасының «Көркем гимнастика федерациясы» ҚБ (келісім бойынша) |
| 3. | Грек-рим күресінен Қазақстан Республикасының Президенті Кубогына халықаралық турнирі | 17-19 маусым | Астана қаласы | ТСМ, Астана қаласының әкімдігі, Қазақстан Республикасының «Күрес федерациясы» ҚБ (келісім бойынша) |
| 4. | Жеңіл атлетикадан «F. Қосанов мемориалы» XXI халықаралық турнирі | 18-19 маусым | Алматы қаласы | ТСМ, Алматы қаласының әкімдігі, Қазақстан Республикасының «Жеңіл атлетика федерациясы» ҚБ (келісім бойынша) |
| 5. | Триатлоннан жастар арасындағы Азия кубогы | 23-26 маусым | Ақмола облысы Бурабай кенті | ТСМ, Ақмола облысының әкімдігі, Қазақстан Республикасының «Триатлон федерациясы» ҚБ (келісім бойынша) |
| 6. | С. Бердіқұловты еске түсіруге арналған бұқаралық ақпарат құралдары қызметкерлері арасындағы республикалық спартакиада | маусым | Оңтүстік Қазақстан облысы Шымкент қаласы | ТСМ, БАМ, облыстардың, Астана және Алматы қалаларының әкімдіктері |
| 7. | Каратэ-додан «KAZAKHSTAN OPEN 2011» халықаралық турнирі | маусым | Астана қаласы | ТСМ, Астана қаласының әкімдігі, Қазақстан Республикасының «Каратэ-до шито-рю федерациясы» ҚБ (келісім бойынша) |
| 8. | Қол добынан ерлер мен қыздар командалары арасындағы «IHF Challenge Trophy» халықаралық турнирі | маусым | Алматы қаласы | ТСМ, Алматы қаласының әкімдігі, Қазақстан
Республикасының «Қол добы федерациясы»
ҚБ (келісім бойынша)  |
| 9. | Каратэ-до кекушинкайдан әлем кубогы | 6 шілде | Астана қаласы | ТСМ, Астана қаласының әкімдігі, «Бүкілқазақстандық каратэ-до кекушинкай ұйымы» ҚБ (келісім бойынша) |
| 10. | Триатлоннан Азия кубогы | 7-10 шілде | Ақмола облысы Көкшетау қаласы | ТСМ, Ақмола облысының әкімдігі, Қазақстан Республикасының «Триатлон федерациясы» ҚБ (келісім бойынша) |
| 11. | Бокстан жасөспірімдер арасындағы әлем чемпионаты | 22-31 шілде | Астана қаласы | ТСМ, Алматы қаласының әкімдігі, Қазақстан Республикасының «Әуесқой бокс федерациясы» ҚБ (келісім бойынша) |
| 12. | Мемлекеттік қызметшілер арасында 1-ші республикалық спартакиада | шілде | Батыс Қазақстан облысы Орал қаласы | ТСМ, жергілікті және орталық мемлекеттік органдар |
| 13. | Қазақстан Республикасының 3-ші жазғы спартакиадасы | шілде | Астана қаласы | ТСМ, облыстардың және Астана, Алматы қалаларының әкімдіктері, спорт түрлерінің федерациялары (келісім бойынша) |
| 14. | Қазақстан Республикасы Тәуелсіздігінің 20 жылдығына арналған Қазақстан Республикасы Президентінің жүлделері үшін қазақ күресінен республикалық «Қазақстан Барысы» турнирі | шілде | Астана қаласы | ТСМ, Астана қаласының әкімдігі, Қазақстан Республикасының «Қазақ күресі федерациясы» ҚБ (келісім бойынша) |
| 15. | Волейболдан Қазақстан Республикасы Президентінің Кубогына халықаралық турнир | тамыз | Алматы қаласы | ТСМ, Астана қаласының әкімдігі, Қазақстан Республикасының «Волейбол федерациясы» ҚБ (келісім бойынша) |
| 16. | Мемлекеттің және бизнес бірлестіктері өкілдерінің қатысуымен Қазақстан Республикасы Тәуелсіздігінің 20 жылдығына арналған 1-ші республикалық Спорттық форум | 15 тамыз | Астана қаласы | ТСМ, Астана қаласының әкімдігі |
| 17. | Дзюдодан ерлер мен қыздар арасындағы әлем кубогы | 24-25 қыркүйек | Алматы қаласы | ТСМ, Алматы қаласының әкімдігі, Қазақстан Республикасының «Дзюдо федерациясы» ҚБ (келісім бойынша) |
| 18. | Су добынан Азия чемпионаты | қыркүйек | Астана қаласы | ТСМ, Астана қаласының әкімдігі, Қазақстан Республикасының «Су спорты түрлері федерациясы» ҚБ (келісім бойынша) |
| 19. | Қазақстан Республикасының жазғы 3-ші Паралимпиадалық ойындары | 24-28 қыркүйек | Оңтүстік Қазақстан облысы Шымкент қаласы | ТСМ, облыстардың, Астана және Алматы қалаларының әкімдіктері, Қазақстан Республикасының «Ұлттық Паралимпиялық Комитеті» (келісім бойынша) |
| 20. | Қазақстан Республикасы Тәуелсіздігінің 20 жылдығына арналған ұлттық спорт турлерінің 3-ші фестивалі | қыркүйек | Шығыс Қазақстан облысы Өскемен қаласы | ТСМ, облыстардың, Астана және Алматы қалаларының әкімдіктері, Қазақстан Республикасы «Ұлттық спорт түрлері қауымдастығы» ЗТБ (келісім бойынша) |
| 21. | Жазғы және қысқы спорт түрлерінен салааралық спартакиада | қыркүйек
желтоқсан | Астана қаласы | ТСМ, орталық мемлекеттік органдар |
| 22. | Қоян-қолтық ұрыстан Азия чемпионаты | қараша | Ақтөбе қаласы Ақтөбе облысы | ТСМ, Ақтөбе облысының әкімдігі, Қазақстан Республикасының «Қоян - қолтық ұрыс» федерациясы (келісім бойынша) |
| 23. | Қол күресінен XXXIII әлем чемпионаты | 29 қараша - 6 желтоқсан | Алматы қаласы | ТСМ, Алматы қаласының әкімдігі, Қазақстан Республикасының «Гір көтеру және қол күресі федерациясы» (келісім бойынша) |
| 24. | Велосипед спортынан (тректен) UCI әлем кубогы | 04-06 қараша | Астана қаласы | ТСМ, Астана қаласының әкімдігі, «Қазақстан Республикасының велосипед спорты федерациясы» ҚБ (келісім бойынша) |
| 25. | Коньки спортынан Әлем кубогының кезеңі | 25-27 қараша | Астана қаласы | ТСМ, Астана қаласының әкімдігі, «Қазақстан Республикасының коньки спорты федерациясы» ҚБ (келісім бойынша) |

**Ескертпе: аббревиатуралардың толық жазылуы**:

ТСМ - Қазақстан Республикасы Туризм және спорт министрлігі

БАМ - Қазақстан Республикасы Байланыс және ақпарат министрлігі

ҚБ - қоғамдық бірлестік

ЗТБ - заңды тұлғалар бірлестігі

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК